JUMAL KÕNELEB
Tere jälle!
Kindlasti igatsed ka sina elu, mis oleks stabiilne ja tasakaalus?
Kindlasti soovid ehitada oma elu millelegi püsivale.
Jumala Sõna ehitab meie elu kindlale ja püsivale kaljule.
Piibel ütleb, et usk tuleb kuulutusest ning kuulutus Kristuse sõna kaudu.
Meid on kutsutud käima usus.
Mida see tähendab?
See tähendab käimist Tema Sõna järgides.
See on vundament, mis püsib.
Piibel ütleb ka, et Jumala riik on justkui seeme.
Teatud seeme paneb Jumala riigis midagi kasvama.
Seeme, mida võime oma südameisse külvata
ja sellest hakkavad kasvama asjad, mis kuuluvad Jumala riigi juurde.
Milline on siis see seeme, millest tuleb Jumala riik esile?
See kannab usuvilja, nagu sa just ütlesid.
See seeme on Jumala Sõna.
Jeesus ise ütleb tähendamissõnas külvajast,
et seeme on Jumala Sõna.
Kui sul on vähe usku või vajad kinnitust mingil alal,
siis see ongi allikas, millest usk saab alguse,
millest Jumala riigi imelised asjad hakkavad kasvama sinu ja minu elus.
Mitte filosoofia või põhimõte vaid see on Jumala Sõna.
Mida Johannese evangeeliumi esimeses peatükis öeldakse?
Nüüd võime kõik seda vaadata.
Kui sul on Piibel ligi, ava see Johannese evangeeliumi kohalt.
Siin on meie usuelu üks peamine põhimõte.
Johannese evangeelium 1:1.
See on väga oluline asi, mida me siit õpime.
Kas Johannes kirjutab nii: "Alguses oli Jumal"? - Ei!
Samuti mitte: "Alguses Jumal lõi taeva ja maa."
"Alguses oli Sõna".
"Alguses oli Sõna
ja Sõna oli Jumala juures ja Sõna oli Jumal.
"Alguses oli Sõna
ja Sõna oli Jumala juures ja Sõna oli Jumal.
Seesama oli alguses Jumala juures.
Kõik on tekkinud tema läbi
ja ilma temata ei ole tekkinud midagi."
Siin räägitakse Jeesusest.
Kõik on tekkinud Jeesuse läbi ja ilma temata ei ole tekkinud midagi.
"Alguses oli Sõna
ja Sõna oli Jumala juures ja Sõna oli Jumal.
Seesama oli alguses Jumala juures."
Seesama ehk siis Sõna või Kristus.
Johannes ütleb siin selgelt, et Sõna ja Kristus on üks ja sama.
Võime lugeda seda kohta ka nii: "Sõna oli alguses Jumala juures,
kõik on tekkinud Sõna läbi, ilma Sõnata pole tekkinud midagi.
Sõnas oli elu ja elu oli inimeste valgus."
Siin on kirjas, et Temas - Kristuses ehk Sõnas oli elu.
Võime panna Kristuse ja Sõna vahele võrdusmärgi.
Kristus on sama, kui Jumala Sõna.
"Valgus paistab pimeduses
ja pimedus ei ole seda omaks võtnud."
Sõna ja Kristus on üks ja sama.
See on vägev ilmutus, kui nii võib öelda.
Kui toetume Jumala Sõnale, siis me toetume Kristusele.
Jumala Sõna ja Kristus on sama.
Pole erinevust kirjutatu ning Tema enese vahel.
Tema ongi Sõna.
See Piibliraamat.
Kui toetun selle raamatu sõnadele ja lubadustele,
siis ma toetun Kristusele.
Jumal ja Tema Sõna on üks ja sama.
See on nii kindel asi: "Alguses oli Sõna.."
Teises kohas: "kõik on sündinud sõna läbi".
Kõik on loodud Sõna kaudu.
Kui rajasime kristliku kooli, andis Jumal meile Sõna,
mille peale kogu see töö tuleks üles ehitada.
Kõik sai alguse Sõnast.
See ei alanud kummalise ilmutuse või tundega.
See algas Sõnast ning see on meid kogu aeg kandnud.
Piibli esimesel leheküljel öeldakse Moosese raamatus:
"Alguses lõi Jumal taeva ja maa."
Kuidas Jumal lõi taeva ja maa?
"Alguses lõi Jumal taeva ja maa.
Maa oli tühi ja paljas
ja pimedus oli sügavuse peal ja Jumala Vaim hõljus vete kohal.
Ja mida Jumal tegi?
"Ja Jumal ütles.."
"Ja Jumal ütles: "Saagu valgus!" Ja valgus sai."
Ta kasutas sõnu, et luua midagi imelist ja uut.
Jumal ütles.
Loen veel esimesest Johannese kirjast 1:1.
See on nii vägev kirjakoht!
"Mis algusest peale on olnud, mida me oleme kuulnud,
mida me oleme oma silmaga näinud, mida me oleme vaadelnud
ja mida meie käed on katsunud - seda me kuulutame Elu Sõnast."
Johannes räägib sellest nii, sest nad on elanud koos Kristusega.
"Oleme kuulnud, oma silmaga näinud,
oleme vaadelnud ja käega katsunud.
Seda me kuulutame Elu Sõnast."
Elu on saanud avalikuks, ja me oleme näinud
ja me tunnistame ja kuulutame teile igavest elu,
mis oli Isa juures ja on saanud meile avalikuks."
Kristus on Elu Sõna, mis on meile avalikuks saanud.
Sõnas on elu ja vägi ning selles on Kristus.
Johannes ütleb kenasti, et see oli Elu Sõna.
Ühes kirjakohas Jeesus küsib: "Kas teiegi tahate mind maha jätta?"
Peetrus vastab: "Kelle juurde peaksime minema?
Sinul on igavese elu sõnad.."
Ta ei ütle: "Sa oled imeline ja võimas, kuidas võiksime sind maha jätta?"
Kristuse sõnad olid temale vaim ja elu.
Minagi võin öelda, et ma ei tule selle Sõnata toime.
Sõna toidab mu elu, annab mu elule väe.
See on tõesti eluleib, nagu Jeesus ütleb.
Kõigile, kes seda söövad.
Ilmutusraamat 19:13: "Ja tal oli üll verre kastetud kuub
ning oli nimetatud tema nimi - Jumala Sõna."
Teda kutsutakse nimega Jumala Sõna.
Kirjas heebrealastele 1 on imeline kirjakoht:
"Jumal, kes muiste palju kordi ja mitmel viisil
rääkis esivanematele prohvetite kaudu.."
Vanasti saatis Jumal meile prohvetite kaudu sõnumi.
"..on nüüd päevade lõpul meile rääkinud Poja kaudu.."
Nüüd on Ta meile Kristuse kaudu rääkinud.
"kelle ta on seadnud kõigi asjade pärijaks,
kelle läbi ta on ka maailmad teinud,
kes, olles tema kirkuse kiirgus ja tema olemuse kuju
ning kandes kõiksust oma väe sõnaga.."
Kristus kannab kõiksust oma väe sõnaga.
Ta kannab seda maailma Sõnaga.
Siin on ka öeldud kaunisti, et Ta on rääkinud Poja kaudu,
kelle kaudu Ta on ka maailma loonud.
Siin tuleb uuesti esile, et Jumal lõi maailma Sõna kaudu,
aga ka seda, et Ta on loonud Kristuse kaudu maailma.
Jällegi ühendatakse Sõna ja Kristus.
See on üks põhiline asi,
mis võib ehitada sinu ja minu elu, kui mõistad, et iga Jumala sõna
on täis elu ja väge ning Jumal ja Tema Sõna on üks.
See tähendab tõesti seda,
mida olen korduvalt öelnud ja ütlen veel kord:
iga kord, kui toetume nendele lubadustele
mitte tühjadele lubadustele või sõnadele vaid Kristusele.
Võid usaldada neid lubadusi sama palju kui Jeesust.
Kristus ja Tema Sõna on üks.
Võid hädaajal haarata sellest Sõnast sama tugevasti nagu uppuja.
Kui toetud Kristusele, siis sa ei jää häbisse.
Tema Sõna on sama Kristusega.
Apostlite vanglasseheitmise kohta on kirjutatud nii:
"pistsid oma käed apostlite külge ning panid nad üldvanglasse.
Issanda ingel avas aga öösel vangimaja uksed,
viis nad välja ja ütles.."
Ingel ütles apostleile:
"Minge, seiske ja kõnelge rahvale pühakojas kõik selle elu sõnad!"
Ingel ütleb: "teil on elu sõnad, rääkige neid!
"Kui apostlid seda olid kuulnud,
tulid nad koidu ajal pühakotta ja hakkasid õpetama."
Jälle on juttu elu sõnadest.
Moosese kohta öeldakse Apostlite tegude raamatus 7:38:
"Tema on see, kes oli koguduse seas kõrbes koos ingliga,
kes kõneles talle Siinai mäel, ja oli koos meie isadega,
kes said elavaid sõnu meile edasiandmiseks."
Issand andis juba Moosesele elavaid sõnu.
Sõnad Vanas Testamendis, mida Jumal rääkis Moosesele,
on meie jaoks kirja pandud, siis ka need on elavad sõnad.
Need mõjuvad meie eludes elustavalt.
See Sõna pole ajaleht, mida ma lihtsalt sirvin.
See sisaldab elavaid elu sõnu.
Jeesus ei öelnud ilma asjata, et inimene ei ela üksnes leivast,
vaid igast sõnast, mis lähtub Jumala suust.
Jumala Sõna on eluleib. - Täpselt.
Mõelda, et Jeesus ütleb,
et inimene elab neist sõnadest ja need sõnad on tähtsamadki.
Jeesus ei mõtle selle all, et me ei vajaks sööki ja jooki.
Jeesus ütleb, et see on isegi veel tähtsam.
See on meie tõelise elu allikas.
Piibli ülesanne pole olla kena riiulil tolmu koguv suveniir.
Sellisena see ei kanna vilja mitte kellegi elus.
Ükskõik kui kaunis on selle köide.
Sõna on mõeldud lugemiseks, kasutamiseks,
mõtisklemiseks ja söömiseks.
Minu jaoks on see tõesti elu.
Tähtsam kui toit ja jook.
Tean, et saan toidu ja joogita mõnda aega hakkama.
Ilma Sõnata ma hakkama ei saa.
See on mulle olulisem.
Johannes ütleb imeliselt oma esimeses kirjas,
kui ta räägib Kristusest: "Sõna sai lihaks.."
Ta oleks võinud ju ka öelda, et Jumal sai lihaks,
Kristus sai lihaks või Messias ilmus meile.
Ta ütles hoopis: "Sõna sai lihaks".
See tähendab, et Jumal oli ilmunud Sõna kaudu.
Prohvetid olid rääkinud Sõna kaudu läbi terve Vana Testamendi.
Nüüd oli see Sõna lihana nendes.
"Ja Sõna sai lihaks ja elas meie keskel,
ja me nägime tema kirkust
nagu Isast Ainusündinu kirkust, täis armu ja tõde."
"Sõna sai lihaks ja elas meie keskel".
Kuidas ma saaksin panna meid mõistma,
kui tohutult väärtuslik on see meile antud Sõna?
Johannese evangeeliumis 15:7 ütleb Jeesus veel ka nii:
"Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile."
Ma küll tahan püsida Sõnas, kui selline lubadus lausa on antud!
Kui püsin Tema sõnades, siis saan, mida iganes palun.
Ma tahan püsida Tema sõnades.
Kuidas me püsime Jumala Sõnas?
Esmalt tähendab Sõnas püsimine, et me usume Tema Sõnasse.
Kristuse Sõnas püsimine tähendab,
et kui olukorrad, tunded ja kogemused muutuvad,
siis me ikka püsime Tema Sõnas.
Kuigi palvevastus Sinu elus võib viibida ja asi näib täbar,
võid ikkagi püsida Tema Sõnas, sest kalju ehk Kristus ei muutu.
Jeesus on lubanud, et kui ehitame oma elu Tema Sõnale,
siis see on nagu tark mees, kes ehitas oma maja kalju peale.
Tuul tuli, tuiskas, lained ja vetevood möllasid,
aga see maja püsis kindlana.
Püsimine Tema Sõnas
on Tema Sõnasse uskumine ja sellest kinni hoidmine.
Õieti enne seda tuleb mul teada, mis on Tema Sõna.
Muidu ei saa ju selles püsida.
Pean teadma, et Tal on sõnu.
Tal on päriselt sõnu ja pealegi väga tähtsaid sõnu.
Need on minu elu jaoks tähtsad.
Tema sõnad toovad elu.
Tema sõnad on elu tulvil.
Need sõnad on sellised, et kui neis püsin, võin paluda,
mida iganes soovin ja ma saan seda.
Tal on seega sõnad.
Meil on ülioluline seda mõista.
Märkate, et me Janiga kordame muudkui seda sama asja.
See on nii oluline.
Jeesusel on seega..
Tal on sõnad.
Ta on kõik loonud sõnade kaudu.
Kui oleksin esimeses klassis, siis ma silbitaksin: sõ - nad.
See on tähtis asi, mille kaudu tuleb muutus meie ellu.
Selle läbi kasvab Taeva riik.
Selle kaudu lõi Jumal maailma.
Selle kaudu saan mina rääkida.
Nendes ma võin püsida ja neis on Kristus tänapäevalgi.
Ta on Püha Vaimu kaudu siin, aga Ta on ka oma sõnades.
Sõnas on Kristus ja vägi.
Kui rääkisime, et Jeesus soovitab meil püsida Tema sõnades,
siis see tähendab ka seda, et me nõustuksime sõnaga.
Tema Sõnas püsimine tähendab selle uskumist.
Joy rääkis, et otsiksime, mida Ta räägib.
Usume ja nõustume.
Kuidas me nõustume?
Seega mõtleme ja räägime sama, mida on Jumala Sõnas kirjas.
Joy on selles päris range.
See on tegelikult hea asi.
Olen vahel temaga ka range, kui suust lipsab sõnu,
mis on vastupidised Jumala Sõnale, milles me püüame püsida.
See ei aita kedagi, kui hakkan rääkima Sõnale vastu.
Kui ütlen: "Sellest ei saa asja, sest Jumal pole jälle vastanud!"
"Miks Ta minu eest ei hoolitse?", siis räägin kogu aeg Sõnale vastu.
Räägin vastupidist kirjakohale, et Ta täidab kõik meie vajadused.
Tean, et alati pole lihtne, aga üks pastor ütles hästi:
"Kui sa ei suuda rääkida sama, mida ütleb lubadus,
millest kinni hoiad ja millele toetud, siis ole parem üldse vait."
Räägime muudkui sõnadest, aga ka meie sõnadel on vägi.
Kui räägime kogu aeg negatiivselt, siis me õõnestame ise oma usku.
Halvemal juhul ka abikaasa usku.
Sõnas püsimine tähendab,
et me usume seda sõna, haarame sellest kinni
ning oleme sellega nõus ja räägime, mis on sellega kooskõlas.
Sel juhul oleme Sõnaga nõus ning püsime Tema Sõnas.
Viiendas Moosese raamatus 30:20 on kirjutatud toredasti:
"armastades Issandat, oma Jumalat,
kuulates tema häält ja hoidudes tema poole!
Sest see on su elu ja su päevade pikkus.."
Kui kuulan Tema häält ja Sõnu, ning kui hoian Temast kinni,
siis seal ongi minu elu ja minu päevade pikkus.
"et sa võiksid elada maal, mille Issand on vandega tõotanud
anda su vanemaile, Aabrahamile, Iisakile ja Jaakobile."
Loen uuesti Matteuse evangeeliumist 7:22:
"Igaüks nüüd, kes neid mu sõnu kuuleb ja nende järgi teeb,
sarnaneb aruka mehega, kes ehitas oma maja kaljule.
Ja sadas paduvihma ja tulid veevood
ja puhusid tuuled ning sööstsid vastu seda maja,
aga see ei varisenud, sest see oli rajatud kaljule."
Kui ma kuulen Tema sõnu ja teen nende järgi,
siis mu elu peab vastu ja püsib.
Tuleme jälle selle juurde, et ainult Sõna lugemisest ei piisa.
Me peame ka selle järgi tegema.
Mõnikord päris konkreetseid tegusid.
Näiteks andeks andma või paluma.
Mõnikord on see tegu lihtsalt selle sõnaga nõustumine.
Sel hetkel hakkab see sõna minu elus vilja kandma.
Jeesus ütleb: kes kuuleb minu sõnu ja teeb nende järgi, on tark mees.
Sõnas püsimine tähendab ka, et me oleme Sõna tegijad.
Meenub, et Jakoobus kirjutab, et usk ilma tegudeta on surnud.
Ta ütleb ka: ärge olge vaid Sõna kuuljad, olge Sõna tegijad.
Jumal tahab, et usuksid tema Sõna.
See innustab sind oma tõotusi otsima,
et haaraksid neist kinni ja otsiksid tarkusesõnu
ning teeksid nende järgi.
Meenub lugu Ameerika firmast, mis oli sattunud probleemidesse.
Nad ei teadnud, kuidas jätkata ning kuidas üldse toime tulla.
Olukord oli nii hull, et kaaluti töötajate vallandamist.
See oli kristlik firma.
Nad otsustasid proovida leida Piiblist tarkust ärieluks.
Nad otsustasid üksmeelselt haarata kinni Õpetussõnadest.
See on täis tarkust.
Otsustati lugeda Õpetussõnu
ja kui sealt midagi tarka leiavad, mida võiks oma ellu rakendada,
kirjutatakse see firma seinale ja hakatakse selle järgi ka tegema.
See firma oli edukas.
Iga kord, kui nad haarasid sõnast, milles nad leidsid tarkust
ja hakkasid tegema selle järgi, muutus firma olukord paremaks.
Mille pärast?
Sest Jeesus ütles, et kui kuuleme Tema Sõnu
ja teeme nende järgi, siis me oleme edukad.
See firma sai edukaks lihtsalt Jumala tarkuse kaudu,
ning selle kaudu, et nad olid Sõna tegijad.
Psalm 119:105:
"Sinu sõna on mu jalale lambiks ja valguseks mu teerajal."
Halleluuja! - Palvetame.
Kas palvetad? - Võin küll palvetada.
Tänu Issand selle väelise Sõna eest!
Issand, me täname Sind,
et oled andnud meile oma imelise Sõna.
Issand, ma tänan Sind, et mul on Sinu Sõna
ja ma võin otsida ning leida siit Sinu Sõna.
Tänu, Issand, et puudutad praegu iga vaatajat kodudes
ja tuletad meelde sõnu, mida oled aastate jooksul öelnud.
Issand, Sa julgustad, tõstad üles, annad jõudu ja kinnitad.
Issand, Sa tood rõõmu, rahu, kindlust,
jõudu minna edasi järgmisesse päeva ja nädalasse.
Tänu, Issand, et annad jõudu ning teed meid tugevaks.
Too meie igasse päeva elu ja rõõmu!
Jeesuse nimel, aamen.
Tahame taas tänada kõiki vaatajaid.
Soovime öelda teile kõigile,
kes toetate seda saadet ja meie kristlikku kooli,
et olete meile väga kallid!
Eks ole nii, Joy?
Olete meile nagu pere ja palvetame teie kõigi eest.
Olete saanud osaks meie tööst.
Teame, et teie kannate seda tööd.
Olete osalised sellest tööst
ja meie teenistusest, millesse Jumal on meid kutsunud.
Olete meile väga väärtuslikud.
Täname teie toetuse eest.
Kui soovid rohkem teada
meie kristliku kooli, lasteaia ning Agape keskuse kohta,
võid külastada meie kodulehekülge www.kristillinenkoulu.org
Sealt saad ka lisainfot, kuidas tööga kaasa lüüa.
Kui soovid tunda Jumalat paremini, soovitan ilma häbita oma raamatuid,
mis viivad Jumala lähedase tundmiseni.
Kristuse tundmine on meie elus kõige olulisem asi.
Kui soovid toetada saate "Jumal kõneleb" tootmist,
võid lihtsalt helistada numbrile 9001777.
Kõne maksab Eestis 7 eurot.
Võid kasutada ka kontonumbreid, mida näed saate lõpus ekraanil.
Ole õnnistatud Jeesuse nimel ja tänu sulle toetuse eest!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin